ธปท.ลดแทรกแซงบาท‘ทุนสำรอง’ลดฮวบฮาบ
ธปท.ลดการแทรกเงินบาทส่งผลเผยทุนสำรองลดฮวบ 1,100 ล้านเหรียญสหรัฐ
16 มี.ค. 2556

ธปท.ลดการแทรกเงินบาทส่งผลเผยทุนสำรองลดฮวบ 1,100 ล้านเหรียญสหรัฐ 
ธนาคารแห่งประเทศไทย (ธปท.) รายงานฐานะเงินทุนสำรองระหว่างประเทศ งวดวันที่ 8 มี.ค. อยู่ที่ระดับ 1.780 แสนล้านเหรียญสหรัฐ หรือประมาณ 5.294 ล้านล้านบาท ลดลง 1,100 ล้านเหรียญสหรัฐ หรือประมาณ 3.256 หมื่นล้านบาท หากคิดอัตราแลกเปลี่ยนปัจจุบันที่ระดับ 29.60 บาทต่อเหรียญสหรัฐ จากสัปดาห์ก่อนหน้าอยู่ที่ระดับ 1.791 แสนล้านเหรียญสหรัฐ หรือประมาณ 5.328 ล้านล้านบาท 
ด้านฐานะซื้อเงินตราต่างประเทศล่วงหน้าสุทธิ (Forward) อยู่ที่ระดับ 2.32 หมื่นล้านเหรียญสหรัฐ เพิ่มขึ้น 400 ล้านเหรียญสหรัฐ จาก 2.28 หมื่นล้านเหรียญสหรัฐ 
ทุนสำรองฯ ยังมีแนวโน้มลดลงต่อเนื่อง เพราะ ธปท.ยังยืนนโยบายลดการแทรกแซงค่าเงินบาทลงทั้งในตลาดฟอร์เวิร์ดและตลาดส่งมอบทันที (สปอต) เพื่อปล่อยให้เงินบาทเป็นไปตามกลไกลตลาด 
นักค้าเงิน กล่าวว่า ขณะนี้มีเงินร้อน เงินที่มาจากกองทุนเก็งกำไรระยะสั้นของต่างชาติเข้ามาซื้อเงินบาทของไทย เพราะเห็นว่าได้ผลตอบแทนดีกว่าสกุลเงินอื่นๆ 
นายบุญชัย จรัสแสงสมบูรณ์ ผู้อำนวยการสำนักนโยบายเศรษฐกิจมหภาค สำนักงานเศรษฐกิจการคลัง กล่าวว่า การลดดอกเบี้ยดีกว่าที่จะใช้มาตรการควบคุมเงินทุนไหลเข้าผ่านกลไกภาษี ซึ่งจะบิดเบือนตลาด